# name
Presentació de llibre: Metrópolis sin gobierno: la anomalía española en Europa, de Mariona Tomàs [vídeo]

# metadata.dc.description.abstract[].value
Mariona Tomàs i Fornés ha editat aquesta obra i és professora de Ciència Política de la Universitat de Barcelona. És membre del Grup de Recerca en Estudis Locals (GREL), la investigació del qual se centra en la governança metropolitana, les polítiques urbanes i el govern local. Ha estat investigadora a l'Institut Nacional de Recerca Científica del Quebec (INRS) i post doctoranda a la Universitat de Montreal. Va rebre la Medalla Acadèmica d'Or de la Governadora General de Canadà i el premi de l'INRS pel doctorat en Estudis urbans (2007). El 2013 va guanyar el primer premi del llibre polític del Parlament del Quebec pel seu llibre sobre les reformes metropolitanes a Montreal («Penser métropolitain? La bataille politique du Grand Montréal)». El 2017 va publicar un llibre sobre el pensament metropolità de Pasqual Maragall («Governar la Barcelona real. Pasqual Maragall i el dret de la ciutat metropolitana»). Actualment dirigeix un projecte de recerca sobre la participació ciutadana a l'Àrea Metropolitana de Barcelona i un projecte comparatiu sobre la governança metropolitana a Espanya.

El 70% de la població espanyola viu en àrees urbanes. Són els espais que concentren el gruix de l'activitat econòmica i la feina, però també les desigualtats i l'impacte mediambiental. Aquests reptes associats al creixement urbà desborden els límits municipals i per això cal abordar-los en clau metropolitana. Tot i això, mentre la majoria de països europeus del nostre entorn estan donant una resposta política al procés de metropolitanització, a Espanya hi ha una llarga tradició d'invisibilitat del fet urbà i metropolità: a dia d'avui, només hi ha un govern metropolità en funcionament, Àrea Metropolitana de Barcelona. Aquest llibre vol respondre dues preguntes principals: com es governen les nostres àrees metropolitanes? i per què Espanya representa una anomalia a Europa. Finalment, aquest llibre té la voluntat de situar el debat sobre la governança metropolitana a l'àmbit acadèmic i també al polític. Per això concloem amb algunes propostes per construir una agenda metropolitana a Espanya.

# metadata.dc.identifier.citation[].value
Tomàs Fornés, Mariona (2023). Metrópolis sin gobierno : la anomalía española en Europa. València: Tirant humanidades. ISBN 9788419632272.

# metadata.dc.rights[].value
cc-by (c) Universitat de Barcelona. CRAI, 2024

# metadata.dc.subject.other[].value
Universitat de Barcelona. CRAI Biblioteca de Dret

# metadata.dc.title[].value
Presentació de llibre: Metrópolis sin gobierno: la anomalía española en Europa, de Mariona Tomàs [vídeo]